
ประกาศองค์การบริหารส่วนตำบลกาลูปัง
เรื่อง จัดตั้งศูนย์ข้อมูลข่าวสารของราชการ
……………………………………



ด้วยองค์การบริหารส่วนตำบลกาลูปัง    อำเภอรามัน   จังหวัดยะลา ได้พิจารณาจัดตั้งศูนย์ข้อมูลข่าวสารของราชการขึ้น ณ สำนักงานองค์การบริหารส่วนตำบลกาลูปัง  เพื่อให้เป็นไปตามเจตนารมณ์ของพระราชบัญญัติข้อมูลข่าวสารของราชการ พ.ศ.2540  ที่กำหนดให้หน่วยงานของรัฐจัดตั้งศูนย์ข้อมูลข่าวสาร  เพื่อให้บริการประชาชนด้านข้อมูลข่าวสาร สามารถค้นคว้า ตรวจสอบการดำเนินงานได้อย่างโปร่งใส  มีโอกาสในการรับข้อมูล สามารถแสดงความคิดเห็น และใช้สิทธิทางการเมืองได้ถูกต้องกับความเป็นจริง 

                     เพื่อให้การบริการ การจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลกาลูปัง   เป็นไปด้วยความเรียบร้อย รวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชน ในการรับรู้ข้อมูลข่าวสารที่อยู่ในความครอบครองของหน่วยงานของรัฐ
                     อาศัยอำนาจตามความในมาตรา 9   แห่งพระราชบัญญัติข้อมูลข่าวสารของราชการ พ.ศ.2540  ข้อ 4   แห่งประกาศคณะกรรมการข้อมูลข่าวสารของราชการ   ลงวันที่  24 กุมภาพันธ์ 2541  เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจ  และข้อ 9 แห่งระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐ พ.ศ.2532  องค์การบริหารส่วนตำบลเขาแก้ว   จึงประกาศจัดตั้งศูนย์ข้อมูลข่าวสารของราชการไว้
                     จึงขอประกาศให้ประชาชนทั่วไปทราบโดยทั่วกัน
ประกาศ   ณ  วันที่  28  เดือนธันวาคม  พ.ศ.2555

                                           (ลงชื่อ)    
        (นายมาหะมะรอพี  อีแตเบ็ง)
       นายกองค์การบริหารส่วนตำบลกาลูปัง
